**LIETUVOS AUTOMOBILIŲ SPORTO FEDERACIJAS**

**KITŲ SPORTO ŠAKŲ KOMITETO POSĖDŽIO**

**PROTOKOLAS Nr. 2021-11-09**

**2021-11-09**

 **Kaunas**

Kitų sporto šakų komiteto posėdis pravestas el. ryšio priemonėmis (nuotoliniu būdu). Posėdis

pradėtas 2021-11-09 d. 19:00 val., baigtas 2021-11-19 d. 20:35 val.

**Dalyvavo:**

**LASF generalinis sekretorius:** Tadas Vasiliauskas;

**Kitų sporto šakų komiteto pirmininkas:** Silverijus Lapėnas;

**Kitų sporto šakų komiteto nariai:** Audrius Kliminskas, Tadas Zdanavičius, Paulius Skarbalius, Saulius Stanaitis;

**Nedalyvavo**: Romualdas Mažuolis, Gediminas Šliumpa;

**Posėdžio pirmininkas:** Silverijus Lapėnas

**Posėdžio sekretorius:** Audrius Kliminskas

**Darbotvarkės klausimai ir sprendimų priėmimas:**

**1. KLAUSIMAS. Dėl komandos taškų skaičiavimo pakeitimo Lietuvos automobilių Slalomo ir Street Race čempionatų lenktynių etapuose.**

 Komiteto narys Tadas Zdanavičius pateikė pasiūlymą pakeisti komandos taškų skaičiavimą. Remiantis 2021 m. Lietuvos Slalomo ir Street Race čempionatų reglamentų ir taisyklių 7.6. punktu, komandinė įskaita Slalomo ir Street Race čempionatų lenktynių etape vykdoma ne daugiau kaip iš penkių geriausių dalyvių surinktų taškų, ne mažiau kaip dviejų skirtingų klasių. Jei komandos visi dalyviai važiuoja vienoje klasėje, komandinės įskaitos taškai skaičiuojami sumuojant dviejų geriausių komandos dalyvių taškus.

 **Siūloma:** pakeisti taškų skaičiavimą tuo atveju, kai visi komandos dalyviai važiuoja vienoje klasėje, sumuojant keturių geriausių komandos dalyvių taškus.

 **Bendru nutarimu siūlymui pritarta.**

 **Nutarta:** pakeisti Lietuvos Slalomo ir Street Race čempionatų reglamentų ir taisyklių 7.6. punktą ir išdėstyti taip: ***komandinė įskaita Slalomo ir Street Race čempionatų lenktynių etape vykdoma ne daugiau kaip iš penkių geriausių dalyvių surinktų taškų, ne mažiau kaip dviejų skirtingų klasių. Jei komandos visi dalyviai važiuoja vienoje klasėje, komandinės įskaitos taškai skaičiuojami sumuojant keturių geriausių komandos dalyvių taškus.***

 **2. KLAUSIMAS. Dėl startinių ir komandos mokesčių padidinimo Lietuvos automobilių Slalomo ir Street Race čempionatų lenktynių etapuose.**

 Komitete gautas pasiūlymas padidinti startinius ir komandos mokesčius 2022 m. Lietuvos automobilių Slalomo ir Street Race čempionatų lenktynių etapuose.

 **Siūloma:** Lietuvos automobilių Slalomo čempionato lenktynių etapo maksimalų startinio mokesčio dydį padidinti iki 40 € ir įvesti 10 € maksimalų komandos mokestį. Lietuvos automobilių Street Race čempionato lenktynių etapo maksimalų startinio mokesčio dydį padidinti iki 60 €, o maksimalų komandos mokestį padidinti iki 20 €.

 **Nutarta:** Startinių mokesčių ir komandos mokesčių dydžius apsvarstyti visuotinio išplėstinio Komiteto posėdžio metu dalyvaujant bendruomenei, pateikiant ir alternatyvų Lietuvos automobilių Street Race čempionato lenktynių etapo maksimalų startinio mokesčio dydį 50 €.

**3. KLAUSIMAS. Dėl Slalomo Akademija komandos paskutiniame Lietuvos automobilių Street Race čempionato lenktynių etape iškovotų taškų anuliavimo.**

Komiteto narys Tadas Zdanavičius informavo, kad Slalomo Akademija komanda nesumokėjo komandos mokesčio Lietuvos automobilių Street Race čempionato lenktynių VI etape, kaip tai numatyta 2021 m. Lietuvos Street Race čempionato reglamento ir taisyklių6.1. punkte.

Siūloma: 2021 m. Lietuvos Street Race čempionato reglamento ir taisyklių 6.1. punkte nustatyta, kad čempionato etapo varžybų maksimalus startinis mokestis vienam sportininkui - 40 €. Maksimalus komandos registracijos mokestis - 15 €. Nesumokėjus šių mokesčių sportininkui neleidžiama dalyvauti lenktynėse o komanda negauna iškovotų taškų, todėl siūloma anuliuoti Slalomo Akademija komandos paskutiniame Lietuvos automobilių Street Race čempionato lenktynių etape iškovotus taškus.

**Bendru nutarimu siūlymui pritarta.**

**Nutarta:** anuliuoti Slalomo Akademija komandos VI Lietuvos automobilių Street Race čempionato lenktynių etape iškovotus taškus ir atitinkamai pataisyti 2021 m. Lietuvos automobilių Street Race čempionato metinės komandų įskaitos rezultatus.

Viso protokolo su priedais lapų: 2

 Posėdžio pirmininkas Silverijus Lapėnas

 Posėdžio sekretorius Audrius Kliminskas